b'\n_START_ARTICLE_\nTower of London\n_START_PARAGRAPH_\nTower of London je utrdba, ki stoji ob reki Temzi v Londonu, Angliji. Pod tem imenom se pogosto misli na osrednji del, imenovan Bela trdnjava (White Tower), druga\xc4\x8de pa je Tower of London kompleks, sestavljen iz ve\xc4\x8d delov. Zgraditi ga je dal angle\xc5\xa1ki kralj Viljem Osvajalec. Predstavlja bogato zgodovinsko izro\xc4\x8dilo kraljeve dru\xc5\xbeine in je zelo priljubljena lokacija turistov. Del stalne razstave so tudi znameniti kronski dragulji._NEWLINE_Ta utrdba, pala\xc4\x8da in je\xc4\x8da, je v angle\xc5\xa1ki zgodovini igrala osrednjo vlogo skoraj tiso\xc4\x8d let._NEWLINE_V njem so se dogajale tako usmrtitve kot poboji, po \xc4\x8dimer sta \xc5\xa1e posebej znana zapor in tako imenovana Krvava trdnjava (Bloody Tower).\n_START_SECTION_\nBela trdnjava (White Tower)\n_START_PARAGRAPH_\nVilijem prvi angle\xc5\xa1ki, znan tudi kot Vilijem Osvajalec, vojvoda Normandije je leta 1066 zavzel Anglijo in dal zgraditi \xc5\xa1tevilne gradove, da bi med sovra\xc5\xbenimi Anglosasi zasejal strah. Najmogo\xc4\x8dnej\xc5\xa1o utrdbo je postavil v Londonu. Sprva je bila ta lesena, znotraj starega rimskega obzidja. Kasneje jo je nadomestila velikanska kamnita zgradba, visoka 27 metrov. Imenovali so jo Great Tower, danes je poznana pod imenom White Tower ali Bela trdnjava._NEWLINE_Naslednji kralji so skozi stoletja to utrdbo spremenili v eno najbolj neosvojljivih trdnjav v Evropi.\n_START_SECTION_\nTrdnjava kot zapor\n_START_PARAGRAPH_\nTrdnjava je svojega prvega zapornika sprejela leta 1100. Med uglednimi priporniki so bili pora\xc5\xbeeni \xc5\xa1kotski in francoski kralji, plemi\xc4\x8di in cerkveni dostojanstveniki._NEWLINE_V trdnjavi je bilo zaprtih na tiso\xc4\x8de posameznikov, vendar pa je bilo znotraj obzidja obglavljenih samo pet \xc5\xbeensk (Ana Boley, Jane Gray, Katarina Howard,...) in dva mo\xc5\xa1ka, tako so bili obvarovani javne usmrtitve._NEWLINE_Ostale usmrtitve, ponavadi z obglavljanjem, so potekale na bli\xc5\xbenjem gri\xc4\x8du Tower Hill. Usmrtitve so spremljale velike mno\xc5\xbeice. Odsekano glavo so nato nasadili na kol in jo kot svarilo drugim razkazovali na mostu London Bridge, znan tudi kot Tower Bridge. Truplo so odnesli v trdnjavo, kjer so ga pod kapelo pokopali._NEWLINE_Zadnje obglavljenje na Tower Hillu je potekalo leta 1747, zadnja \xc5\xbertev pa je znotraj obzidja umrla avgusta 1941.\n_START_SECTION_\nLegenda o krokarjih\n_START_PARAGRAPH_\nCharles drugi je prvi zahteval, da je treba krokarje, ki \xc5\xbeivijo v trdnjavi za\xc5\xa1\xc4\x8dititi. Legenda o krokarjih pravi, da bosta kraljestvo in trdnjava padla, \xc4\x8de krokarji kdaj zapustijo trdnjavo. Prav iz tega razloga imajo pristri\xc5\xbeena krila in posebnega oskrbnika.\n_START_SECTION_\nDuhovi v Tower of London\n_START_PARAGRAPH_\nZgodovina utrdbe je krvava in kruta. V je\xc4\x8di je bilo veliko ljudi mu\xc4\x8denih, obto\xc5\xbeenih brez dokazov, kasneje pa ubitih nasilne smrti. Prav zato Tower of London velja za grad v Angliji z najve\xc4\x8d duhovi in prikaznimi._NEWLINE_Verjetno najbolj znana je prikazen Anne Boley, katero naj bi videlo tudi ve\xc4\x8d obiskovalcev utrdbe. Bila je \xc5\xbeena angle\xc5\xa1kega kralja Henrika VIII., ki jo je dal usmrtiti, ker se je \xc5\xbeelel ponovno poro\xc4\x8diti. Njen obglavljen trup naj bi \xc5\xa1e vedno taval po hodnikih utrdbe in iskal nezvestega mo\xc5\xbea._NEWLINE_\xc5\xa0e dva zelo znana, tako imenovana \xe2\x80\x9danonimna\xe2\x80\x9c duhova, katerima preprosto pravijo Gray Lady (Siva gospa) in White Lady (Bela gospa). Tudi ta dva, naj bi bila brezglava._NEWLINE_Nasploh naj bi bili ponavadi duhovi videni brez glave, saj je bila ve\xc4\x8dina ujetnikov obglavljenih._NEWLINE_Veliko obiskovalcev prav tako trdi, da so ob ogledu grajske je\xc4\x8de sli\xc5\xa1ali obupane krike, ro\xc5\xbeljanje verig in jok nekdanjih zapornikov.'